# Doctor Brants Narrenschiff/Von geschwätzigen Narren

| « Von zweien Herren Dienst | Sebastian Brant Doctor Brants Narrenschiff | Von Schatzfindern » |
| fertigFertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |||
| Für eine seitenweise Ansicht und den Vergleich mit den zugrundegelegten Scans, klicke bitte auf die entsprechende Seitenzahl (in eckigen Klammern). |||
[25v]
Wer syn zung vnd syn mundt behu$^e$t Der schirmt vor angst / sel / vnd gemu$^e$t Eyn specht syn jung mit gschrey verriet
Der ist eyn narr der anden wil Dar zu$^o$ sunst yederman schwigt still Vnd wil on not verdienen haß So er mit ere mo$^e$cht schwigen baß
[26r]
Wer reden wil / so er nit sol
Der fu$^e$gt jn narren orden wol Wer antwürt / ee man frogt jn Der zeigt sich selbs eyn narren syn Mancher hat von sym reden freid
Dem doch dar vß kumbt schad vnd leid
Mancher verlaßt sich vff syn schwa$^e$tzen Das er eyn nuß red von eynr ha$^e$tzen Des wort die sindt so starck vnd dieff Das er eyn loch redt jn eyn brieff
Vnd riechtet zu$^o$ eyn geschwetz gar licht
Aber wenn er kumbt zu$^o$ der bicht Do es jm gilt ewig lon So will die zung von stat nit gan / Es sindt vil Nabal noch vff erd
Die schwa$^e$tzen me dann jn gu$^o$t werd /
Mancher für witzig würd geschetzt Wann er sich nit hett selbst verschwa$^e$tzt Eyn spa$^e$cht verradt mit syner zung Das man syn na$^o$st findt / vnd die jung
Mit schwigen man verantwurt vil
Schaden entpfoht / wer schwa$^e$tzen wil / Es ist die zung eyn kleyn gelid Bringt doch vil vnru$^o$ / vnd vnfrid Befleckt gar dick den gantzen lib
Vnd macht vil zancken / krieg / vnd kyb
Vnd ist eyn wunder groß jn mir Das man macht zam eyn yedes thier Wie hert / wie wild / wie grym das ist / Keyn mensch synr zungen meister ist
[26v]
Zung ist eyn vngerüwigs gu$^o$t
Vil schaden sie dem menschen du$^o$t / Durch sie / so du$^o$nt wir schelten gott Den na$^e$hsten gschma$^e$hen wir mit spot Mit flu$^o$chen / noch red / vnd veracht /
Den gott noch sym bild hat gemacht /
Durch sie / verroten wir vil lüt Durch sie / blibt vnuerschwigen nüt / Mancher durch geschwa$^e$tz sich so begot Er darff nit kouffen wyn noch brot
Die zung die brucht man jn das recht
Durch sie würt krum das vor was schlecht Durch sie / verlürt manch armer man Syn sach / das er mu$^o$ß bettlen gan / Schwa$^e$tzer ist nüt zu$^o$ reden vil
Er kitzt sich / vnd lacht wenn er wil
Vnd redt keym menschen üt gu$^o$ts noch Er sy joch nider oder hoch / Welch machen groß geschrey vnd braht Die lobt man yetz / vnd hat jr acht
Vor vß / welch ko$^e$stlich jnhar gant
Vil grosser ro$^e$ck vnd ring an hant Die fu$^e$gen yetz woll für die lüt Eyns dünnen rock acht man yetz nüt / Wer noch vff erd Demosthenes
Tullius oder Eschynes
Man geb jn durch jr wißheyt nüt Wann sie nit künden bschissen lüt Vnd reden vil geblu$^e$mter wort Vnd was eyn yeder narr gern hort /
[27r]
Wer vil redt / der redt dick zu$^o$ vil
Vnd mu$^o$ß ouch schiessen zu$^o$ dem zil Werffen den schlegel verr vnd witt Vnd rinckengyessen zu$^o$ widerstrit /
Vil schwa$^e$tzen ist selten on sünd
Wer vil lügt / der ist nyemans fründ
Wer herren vbel redet üt Das blibt verschwigen nit lang zit Ob es joch ver gescha$^e$h von jm Die vogel tragen vß din stym
Vnd nymbt die leng nit wol gu$^o$t end
Dann herren hand gar lange hend / Wer vber sich vil howen wil Dem vallen spa$^e$n jnn die ougen vil Vnd wer syn mundt jnn hymel setzt
Der würt offt mit sym schad geletzt /
Eyn narr syn geist eyns mols vff schütt Der wiß schwigt vnd beit künfftig zytt Vß vnnütz red / keyn nutz entspringt Schwa$^e$tzen me schad dan frommen bringtt
Dar vmb vil wa$^e$ger ist geschwygen
Dann schwa$^e$tzen reden oder schryen Sotades durch wenig wortt Gekerckert wart als vmb eyn mortt Er sprach alleyn Theocrytus
Das einoygig wer Antigonus /
Vnd starb drumb jn sym eygnem huß Als Demosthenes vnd Tullius Schwigen ist loblich / recht / vnd gu$^o$t Besser ist red / der jm recht du$^o$t